《和杨升庵采兰引》
清代·李棠阶

上山采幽兰，幽兰苦无多。秋草随山深，萋萋被岩阿。

抱芳立空谷，岂杂薜与萝。采之遗相思，路险云雨过。

苍翠日满眼，复恐荪芷讹。荪芷讹犹可，萧艾将奈何。

作者简介：（1798—1865）清河南河内人，字树南，号文园，一号强斋。道光二年进士，授编修，官至礼部尚书、军机大臣。督办团练抵抗北伐之太平军。反对劾退恭亲王奕诉。潜心理学。卒谥文清。